
Dia di alegria ta 
bispu di tristesa 


ROA CN no ta ku fakansi 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


ROA CN ta ketu online, pero no ta ku fakansi. ROA ta drùk ta trein dosentenan di edukashon nobo pa e aña eskolar benidero pa asina tur stu- 
diante por haña un bon guia. Un pabien ta bai na e grupo talentoso i dinámiko akí, ku ta motivá pa duna un bon guia na studiante òf kolega. 

Pronóstiko di 
tempu pa Boneiru 


Djárason 02 te Djaweps 03 Ougùstùs 2023 
Parsialmente nublá i seku 


Ta parsialmente nublá i lo keda seku. E temperatura máksimo lo ta 
aproksimadamente 32°C, e temperatura mínimo mas o ménos 27°C. E 
bientu ost ta predominantemente moderá, mas o ménos forsa 4. 


Altura di ola: 1,0-1.5 m (3-5 pia), ku lo disminuí te 0,5-1,0 m (2-4 pia). 


* Altura di ola válido pa laman grandi 


Huan 11:25 Hesus a bis’é: “Ami ta e resurek- 
shon i e bida. Esun ku pone fe den mi maske e 
muri, lo bolbe biba.” 


A fayesé na Hulanda 


Harold Eustaquio Lacroes 


mihó konosí komo Pachanga 


Na nòmber di 
Su yu: 
Eusebio Lacroes 


Su rumannan: 
Edgard Paulina i famia 
Alejandro Paulina i famia 
Franklin Paulina i famia 
Marco Paulina i famia 
Christina Paulina i famia 
Theresa Paulina i famia 
Hubert Paulina i famia 
Donald Paulina i famia 
Glenda Lak i famia 
Rignald (Rudy) Merenciana 


Tur su primu i primanan, amigu i amiganan 


Famia: Paulina, Bernabela, Lacroes, Merenciana, Lak, 
Hart, van Arnholt, Clarenda, Janga, lgnacio, Seraus, 
Martina, Scherptong, Cado, Arindell, Henriette, Mer- 
celita. 


Sí a lubidá algun nòmber, nos ta pidi nos diskulpa. 


Akto di entiero ta tuma lugá djabièrnè 4 di ougùstùs 
na Hulanda. 


Situashon Curoil Bonaire: 
ABVO no ta sukumbí 


KRALENDIJK- Pa 
medio di un komunikado 
transparente, 
ABVO 
ta 
duna splikashon tokante 
e situashon aktual pa ku 
e kompania Curoil Bo- 
naire. Un situashon sigur di 
lamentá, mirando ku segun 
nos opinion no tin niun mo- 
tibu pa un disputa na e mo- 
mentu aki. 
Spesialmente 
mirando 
ku despues di un proseso 
largu i intensivo ABVO ku 
orguyo por bisa ku e Kon- 


trato Kolektivo (CAO) ku 
Curoil Bonaire ta praktika- 
mente kla. 
Un kos mester ta bon kla 
pa un i tur. ABVO no ta su- 
kumbí bou di niun sorto di 
práktika di mal intenshon 
ku e solo meta pa trese 
broyo. No tin niun otro 
manera pa kualiká e ták- 
tika di un otro sindikato. Ya 
ta opvio ku na momentu ku 
AO ta kla i nalisando 
negoshamentu di CAO, si- 
erto sindikato ta drenta den 


e senario i direpente tin dis- 
puta riba e tereno aki. 
Un táktika baho ku a usa 
na vários okashon i awor 
por mir’e den e kaso aki 
tambe. Na e momentu aki 
CAO di Curoil ta prakti- 
kamente kla. Despues di a 
risibí informashon eróneo 
di parti di e grupo di servi- 
sio nos a logra adaptá algun 
punto. Nos a logra habri 
e negoshashon i akordá 
subida di sèn di fakansi na 
8.33 porshento i tambe a 


akordá e ‘consignatiepre- 
mie’. Esaki ta e rekom- 
pensa na momentu ku un 
trahadó ta disponibel pafó 
di ora di trabou. E suma aki 
ta ankrá den lei. Básika- 
mente trahadónan di Curoil 
onaire nansieramente ta 
bai dilanti i asta e gerensia 
di e kompania ta konrmá 
esaki. 
Awor a planta malkon- 
tentu i inklaridat tokante 
kua sindikato ta representá 
e trahadónan. 
Gerensia di Curoil Bo- 
naire a disidí na hasi un 
enkuesta bou di su tra- 
hadónan. 
Naturalmente 
ABVO ta respetá un pros- 
eso demokrátiko i alabes ta 
urgi kada miembro pa wak i 
analisá kada situashon lab- 
oral ku kabes friu. Si ya a 
negoshá kasi tur punto den 
e CAO, kiko ta e motibu 
pa hala ‘tras awor? Kiko 
ta ferwagt ku kualke otro 


sindikato lo por logra na e 
momentu aki? 
Mester realisá ku ainda 
no a rma e AO lokual 
ta niká ku mester kumin- 
sá e proseso aki, ku ta bai 
tuma mas tempu. Esaki no 
ta benesioso pa e trahadó. 
Mas aun, kiko ta premirá 
ku e otro sindikato por ne- 
gosiá? 
No opstante e situashon 
ABVO ta garantisá kada 
miembro i komunidat kom- 
pleto di semper sigui karga 
nos mishon. “ABVO ta un 
sindikato ideológiko ku su 
meta ta pa traha pa pro- 
greso di su miembro i nan 
famia. Tambe pa e sosiedat 
en partikular.” 
No opstante esaki nos ta 
sigui denunsiá na komuni- 
dat i miembronan, kada bes 
ku nos haña nos mes kon- 
frontá ku táktika kuestion- 
abel di parti otro sindikato. 


KRALENDIJK 
– 
Miéntras Gobièrnu kasi- 
mente no a kumpli ku su 
promesa di e kostonan di 
mantenshon di bida na 
Karibe Hulandes, ámte- 
narnan ta losoá tokante 
kitamentu di e supsidio pa 
awa di bebe riba e islanan. 
E ámtenarnan di e min- 
isterio di nansa ta hasi 
esaki den e kuadro di e 
asina yamá lista di eko- 
nomisashon, un bista di 
tur posibilidat pa ekono- 
misá posibel di eventual 
formashon di desishon 
polítiko 
mas 
despues. 
Djárason Minister di Fi- 
nansa, Kaag, a manda e 
lista Tweede Kamer. 
E sugerensia pa no 
sigui supsidiá awa di bebe 


Ámtenarnan ta filosofiá pa 
para supsidio pa awa 


mas tantu desde Den Haag, 
parse no ta alkansabel por 
lo pronto, pasobra nan mes 
ta bisa: “E tin konsekuensia 
nansiero pa salubridat di e 
islanan i por tin konsekuen- 
sia pa e pago di awa. Esaki 
ta konta tambe pa e kontri- 
bushon di Reino di e insta- 
lashon di purikashon di 
awa di kloaka na Boneiru. 
Tambe tokante e baha- 
mentu di kosto di kuido na 
Boneiru, Sint Eustatius i 
Saba, e ámtenarnan tin idea. 
Nan ke bini ku un premi di 
kuido dependiente di en- 
trada di kuater mion dòler. 
Esaki mester keda ehekutá 
dor di Belastingdienst. E 
doño di trabou ta kita e pr- 
eminan di kuido na Karibe 
Hulandes. ZJCN e ora no 


tin tambe entrada di premi 
di kuido riba e islanan. 
Tambe e ámtenarnan 
ke hiba bèk e gastunan di 
Laboratorio na Boneiru 
na un mion dòler. E eko- 
nomisashon akí ta konsistí 
di diagnóstiko i e minima- 
lisashon di kosto di per- 
sonal, kaminda BonLab 
mester bira un laboratorio 
kompleto di Fundashon 
Mariadal. 
Pa loke ta trata remedi, 
ei nan tambe e ámtenarnan 
ta losoá i ke redusí esa- 
ki ku 1.5 mion dòler. Eko- 
nomisashon riba remedi 
mester keda realisá dor di 
entre otro dor di volúmen i 
limitashon di preis i kum- 
pra huntu ku e paisnan 
dentro di Reino. 

SITUASHON TA ESKALÁ 


KRALENDIJK- 
E 
guera entre ABVO i AFBW 
ta sigui. Tin tur indikashon 
ku e disputa entre e dos sin- 
dikatonan aki den e kompa- 
nia Curoil Bonaire a eskalá 
i awe mester yega na un de- 
sishon. 
Por kompará e situashon 
aki ku e situashon último 
na Telbo N.V. Mester bin 
ku un desishon konkreto to- 
kante kua sindikato ta rep- 
resentá e personal di Curoil 
Bonaire. 
Por konklui ku Curoil 
a tuma un desishon basta 
remarkabel. Gerensia di 
e kompania pa medio di 
un komunikado di prensa 
a duna di konosé ku nan 


lo hasi un enkuesta bou di 
trahadónan di Curoil Bo- 
naire, pa asina yega na un 
konklushon kua sindikato 
tin e preferensia di em- 
pleadonan. Pues kontrali 
di loke lo a spera, Curoil 
no ta bai pa un referendum 
sino un enkuesta. Tin indi- 
kashon ku e kompania no 
ta tene referendum mirando 
tur e inkietut rònt di e ref- 
erendum último. Asta tin un 
kaso den korte pendiente 
kontra e mediadó Ansel- 
mo Pontilius. Un kaso ku 
ABVO a entamá keustion- 
ando proseder di e medi- 
adó. Pues por konsiderá 
ku ta warda riba desishon 
di hues, mientrastantu ta 


atendé kuidadosamente ku 
kualke situashon konserní 
un referèndum. 
Por lo pronto, gerensia 
di Curoil, lo no duna ko- 
mentario adishonal pa asi- 
na respetá e proseso ku ta 
kanando. 
ABVO na su turno no ta 
komprondé e malkontentu 
bou di trahadónan. Miran- 
do ku ya nan a nalisá ne- 
goshamentu di e Kontrato 
Kolektivo (CAO) i kada 
trahadó a bai dilanti nan- 
sieramente. Segun ABVO 
ta un táktika shushi di parti 
AFBW i nan ta tilda e sin- 
dikato di konstantemente 
tratando na perhudiká nan. 
Den un komunikado di 


prensa ABVO ta bisa de- 
sidido: “Un kos mester ta 
bon kla pa un i tur. ABVO 
no ta sukumbí bou di niun 
sorto di práktika di mal in- 
tenshon ku e solo meta pa 
trese broyo.” 
Mester menshoná ku 
ABVO ta representá e per- 
sonal di Curoil Bonaire pa 2 
aña. Awor ku algun miem- 
bro a kita for di ABVO e 
sindikato a splika e kom- 
pania ku pa 1 di yanüari 
2024 lo por aseptá e retiro 
aki. AFBW na su turno a 
splika ku nan tin mayoria di 
miembro. 
Segun Norwin Nochi 
Willem, konsehero di US- 
IBO e enkuesta di Curoil 


mester trese klaridat den e 
situashon konfuso aki. “E 
enkuesta ta importante ya 
Curoil ta haña sa ku ken e 
mester sinta na mesa. Pa e 
enkuesta haña base legal 
AFBW a palabrá ku Curoil 
ku un notario òf dùrwarder 
lo supervisá e enkuesta. Pa 
garantisá transparensia a 
pidi pa invitá un miembro 
di ABVO i un miembro di 
AFBW ora ta konta e resul- 
tado”, el a splika. 
Miéntras tantu Curoil 
Bonaire a manda un karta 
pa su trahadónan pidiendo 
nan pa partisipá na e en- 
kuesta pa medio di yena un 
formulario 


MADAM 
X 
Kayente di novela! 


E dianan aki ta hasi un kalor inmenso riba mi dushi pida ba- 
ranka. Esei no ta e wer so pero kosnan ta asina kayente den 
polítika ku asta eis ta smèlt den un sera di wowo bira awa. Ni 
èrko Madam X no por sende pasombra WEB, sin piedat ta 
kastigá. 
Ku duele den mi kurason mi a tuma nota di e problema den 
M21, e kos ei si a hasi mi doló. Boso sa bon bon ku Madam 
X stima su partido di regenbog. Ami semper ta tur tur ku mi 
amiga Daisy. Mi no por bisa ku e situashon ta straña mi. Boso 
sa kuantu biá mi mes a papia ku Daisy? M’a bis’e, mi amiga 
stòp di kana den bo klòmpi na tera friu i bin bèk aki. Bo hen- 
denan ta kana piki shushi den bario miéntras bo ta gaba nan 
riba distansia. Mala lenga di ta pasombra a bin diskushon den 
e partido dia mi amiga a kore sali dilanti i defendé e bandera 
‘a todo color’. P’esei awor hende a sali fo’i partido pa motibu 
di religion. Mi a bis’e pa bai poko poko ku beibel pero e no a 
skucha. 
Yu, awor mi amiga Daisy a yama e hòmber di radio un gran 
gañadó pasombra segun mi amiga no tin niun problema den e 
partido. Mester a paga Colon ku awa, e hòmber di radio a bira 
bèdèm mané mi amigu Pedro di Kòrsou sa bisa. E hòmber di 
radio a bira razu, el a kome mi amiga sin kou. 
Aya banda un otro a sali grita ku den UPB tambe tin problema. 
Ta kiko ta pasando? Ta na moda e asuntu di problema aki ta? 
Nan di ku den UPB ta pleita pa motibu di deporte, ta kon esei 
ta bai? No ta mi amigu James, esei mi sa. Mi amigu James ta 
sostené tur loke por yud’e pa saka potrèt kòrtando sinta, pues 
mi ta defend’é mesora. James sigur ta pro deporte. 
Segun fuentenan no ofisial, esei ta un manera bunita pa yama 


mi hendenan ku ta hasi redu. E fuentenan aki ta bisa ku gobièr- 
nu ta kologá na un hilu. Un hilu ku ta den man di Jona. Awèl, ta 
hilu diki, hilu pa ‘brei’ pasombra Jona ni ta muf. 
Parse ku tur kaminda tin un bòmbòshi. Partido kòrá tur dia tin 
ku dil ku rabiamentu. E shon Kristian a pone problema den e 
partido ora el a manda e presidente pa bai kas ku kachó di 
lider di partido. E pober, komo un bon Kristian e no por a mira 
e kachónan sin kuminda i awa. Presidente a bai kas ku e bes- 
tianan, siña nan kon atendé estilo karate. Ora lider di partido a 
yega kas, el a bira furioso mirando ku e kachó no ta obedes’é. 
Kachó ta Sensei aki Sensei aya. 
Miéntras tur esaki ta tuma lugá diputado di partido blou ta hala 
un rosea di alivio. Porfin ta baha fo’i e pober su lomba tokante 
pèrmit i Hype. Madam X a bis’e, a yega ora di zeta e lomba 
ei. Pa laga tur slep dal abou. Pero e no ta tende, mi a bis’e pa 
hunta awa Florida promé ku e drenta na Handhaving. Djis pa 
prekoushon, boso ta kòrda e rapòrt aya tòg? Partido blou ta 
sinta kuchikuchi ta hari miéntras tur sobra ta den lucha. Boso 
sa ken mi ke men, e shon ku ta kria galiña. Pober Win, su we- 
bunan tin kompetensia pisá. Webunan maron i duru. 
Boso ta kòrda mi amiga, e puitu chikí? E èks diputado aya? 
Miss desente? E pober, e kos ei si a duel Madam X. Mi amigu 
kabes rondó no a dun’e or’i porta. Ta tur dia e tabata den ko- 
rant. Ta mané Beyonce di Boneiru. Mala lenga di ku el a hui bai 
Hulanda bou di kapa ku ta pa kompañá studiantenan. Ta djis 
un tiki blo e pober ke. Awor e ta bin bèk ku tishùrt #Tenepiedat 
Kòrda si, Madam X no a bisa nada. Pero a yega ora pa traha 
un novela di polítika di Boneiru. “Cuando los politicos lloran” 

+ 
POLÍTIKA 


KRALENDIJK 
-- 
Un gobièrnu konabel 
ta nesesario pa e stabili- 
dat di derecho di estado 
demokrátiko. Órden di 
derecho demokrátiko no 
ta algu natural i ta rekerí 
protekshon, mantenshon 
i inovashon. Ta rekerí 
tambe un gobièrnu lokal 
fuerte ku ta kapas pa duna 
kontenido na e desaon- 
an grandi ku e komunidat 
Boneriano ta pará su di- 
lanti. 
Den e tésis di Dr. Wil- 
lem Cecilia na 2018, 
a keda konkluí ku pa 
loke ta trata e katego- 
ria responsabilisashon ta 
eksistí un akuerdo pa loke 
ta trata un di e elemen- 
tonan mas importante di 
bon gobernashon, esta ku 
un gobièrnu mester duna 
kuenta i rason. Tambe por 
a konstatá ku ta konsiente 
di e prinsipio importante 
akí, pero ku e no ta keda 
susientemente apliká. 


Transparensia 
Pa loke ta trata e kat- 
egoria 
transparensia, 
Cecilia ta keda konkluí 
ku tin indikashonnan ku 
gobièrnu ta evitá inser- 
tidumbre den sentido ku 
tin e maya di tene kos 
atras i ku esaki tambe ta 
konsiente serka e komu- 
nidat Boneriano. Trans- 
parensia den aktuashon i 
desishonnan di gobièrnu 
ta un mekanismo pa kon- 
trol sosial, prevenshon di 
froude i manipulashon, i 
pa garantisá un bon fun- 
shonamentu di gober- 
nashon. 
Transparensia 
pues ta un mekanismo pa 
responsabilisá gobièrnu 
pa loke ta trata su aktivi- 


Pa stabilidat di derecho estado demokrátiko 
Gobièrnu konfiabel ta nesesario 


dat i desishonnan. 
Pa haña sa e persep- 
shon di e pueblo di Bo- 
neiru pa loke ta trata 
e funshonamentu di e 
gobièrnu lokal, Cecilia a 
hasi tambe e pregunta pa 
ku e nivel di satisfakshon 
pa ku e gobièrnu lokal 
di Boneiru i responden- 
tenan por a duna un sifra 
di rapòrt ku ta kore di 1, 
ku ta e punto mas abou, 
te ku 10, ku ta mas haltu, 
pa indiká e nivel di satis- 
fakshon. 
Konklushon na 2018 
tabata ku e pueblo di Bo- 
neiru en general tabata 
relativamente negativo pa 
loke ta trata e funshona- 
mentu di e demokrasia 
lokal. 


No ta funshoná bon 
E modelo nobo di 
gobernashon ku a intro- 
dusí na 2010, netamente 
tabata pa mehorá e kali- 
dat di e demokrasia lokal i 
fortalesé e relashon entre 
e siudadano i su gobièrnu 
lokal. E kualikashon 
ku e siudadano a duna e 
gobièrnu lokal e tempu 
ei, tabata un 3,6. Un sifra 
di rapòrt ku ta fortalesé e 
idea ku e gobièrnu lokal 
no ta funshoná bon. 
Aparentemente 
den 
esaki na 2023 no a bin 
mashá kambio i asta por 
papia di un baimentu 
atras tumando na kuenta 
e karta di e representante 
di Reino di dia 20 di yüli 
2023. 
Hopi yamativo ta e 
echo ku miembronan di 
Konseho Insular durante 
un kongreso di e aso- 
sashon di munisipio Hu- 
landes, ta bai keha serka e 


representante di Reino pa 
loke ta trata e uho di in- 
formashon ku mester bin 
for di Kolegio Ehekutivo, 
lagando un banda kiko e 
representante di Reino tin 
di bai buska den un kon- 
greso asina. 


Sèn tirá afó 
Tur e sèn ku a hinka pa 
prepará i eduká e miem- 
bronan konsekutivo di 
Konseho 
Insular, 
por 
konsiderá komo sèn tirá 
afó. Esaki pasobra a tuma 
mas ku 6 luna promé ku 
a ripará ku e uho di in- 
formashon no ta bon i no 
a pone esaki na diskushon 
den un reunion públiko di 
Konseho Insular durante 
e periodo. 
Mester bisa ku e de- 
mokrasia lokal no ta kana 
bon. No mashá tempu 
pasá Kolegio Ehekutivo 
tabata manda tur desishon 
públiko pa Konseho Insu- 
lar i ta publiká esakinan 
mesora riba nan wèpsait. 
Tabata manda tur orde- 
nansa aprobá pa Konseho 
Insular pa e representante 
di pueblo. 
E wèpsait di konseho 
insular 
(https://www. 
konsehoinsular.com/nl), 
tabata keda bon aktualisá 
i mantené. Esaki no por 
keda bisá di esun di Kole- 
gio Ehekutivo (https://bo- 
nairegov.com/), ku resi- 
entemente a keda renobá, 
pero tur e desishonnan 
tumá di añanan atras no 
ta aparesé mas. Papiando 
di transparensia. 


Triángulo a kai den 
otro 
Ta parse ku e e plata- 
forma prinsipal ku ta keda 


yamá ‘Triángulo’, a kai 
kompletamente den otro. 
E triángulo ta konsistí di 
e gezaghebber, sekretario 
i grir. Den e plataforma 
akí ta diskutí por ehèm- 
pel e forma kon ta traha 
i kolaborá i interakshon 
ku otro, e kultura interno 
i temanan importante i 
polítiko ku ta òf por af- 
ektá e isla. 
Dor ku e triángulo a kai 
den otro, a habri kaminda 
pa weganan di poder polí- 
tiko tuma lugá. Konseho 
Insular a disidí por ehèm- 
pel di habri solisitashon 
pa un asesor di e konseho 
ku tambe lo bai funshoná 
komo grir remplasante. 
A habri solisitashon pa un 
asesor di komunikashon 
di protokòl i pa un em- 
pleado atministrativo. 
Tumando na kuenta un 
total di 2 te 3 ordenansa 
ku a aprobá den Konseho 
Insular na 2022 i tambe 
un total di 5 moshon, 
pa no lubidá e kompen- 
sashon astronómiko ku 
kada frakshon ta risibí, 
mester konkluí ku e pro- 
mé dos funshonnan men- 
shoná ta desperdisio di 
sèn. Esaki sigur ta e kaso 
tumando na kuenta tambe 
ku e servisio di komuni- 
kashon i protokòl tambe 
ta traha pa Konseho Insu- 
lar i un grir remplasante 
por keda apuntá for di e 
aparato 
gubernamental, 
meskos ku esaki tabata 
tumá no muchu tempu 
pasá i ku esaki aktual- 
mente ta e kaso na Saba. 


Un entidat públiko 
Ta eksistí un entidat 
públiko di Boneiru, kon- 
sistiendo di tres órgano 


ku ta Konseho Insular, 
Kolegio Ehekutivo i e 
gabinete di Gezagheb- 
ber. E kuerpo di ámtenar 
di e entidat públiko di 
Boneiru, ta na servisio 
pa tur e tres órganonan 
menshoná. E frakaso di 
diálogo den e triángulo 
ta afektá Kolegio Eheku- 
tivo ku ta keda akusá di 
no ta duna informashon, 
e gezaghebber mes ku tin 
e tarea di promové integ- 
ridat gubernamental i por 
último e grir, ku apar- 
entemente no por resistí 
òf mitigá e weganan di 
poder di sierto miembro- 
nan di Konseho Insular. 
E diálogo den trián- 
gulo di inmediatamente 
mester keda restablesé 
i e kolaborashon entre 
Konseho Insular, Kolegio 
Ehekutivo i e kuerpo di 
ámtenar di Entidat Púb- 
liko di Boneiru, mester 
keda intensivá. Un ehèm- 
pel chikitu pero klave, ta 
e e wèpsaitnan di Kon- 
seho Insular i Kolegio 
Ehektivo mester keda in- 
tegrá. Esaki ya ta un paso 
grandi pa dilanti, pasobra 
ta un entidat públiko nos 
ta. Na ningun munisipio 
na Hulanda no ta topa e 
fenómeno akí. 
Atenshon ta riba e dos 
diputadonan 
relativa- 
mente hóben ku debido 
formashon, 
eksperensia 
i antesedente, ku huntu 
ku un gezaghebber nobo, 
ta keda konsiderá apto 
pa kambia e situashon i 
logra inovashonnan de- 
mokrátiko na un manera 
struktural. 

+ 
POLÍTIKA 


KRALENDIJK- Nor- 
bert Tadema di partido M21 
ta reakshoná riba e supues- 
to rumornan ku su persona 
lo bandoná e partido. Tade- 
ma den un karta ta duna 
di konosé ku ta un lástima 
ku ta menshoná su nòmber 
komo esun ku lo mester ta 
bai bandoná e partido. 
“E rumornan aki ta falsu 
i nunka a aserka mi per- 
sona pa puntra si esaki ta 
kuadra,’ Tadema a bisa den 
e karta. E ta sigui splika ku 
sa sosodé mas bía ku miem- 


Tadema tur tur ku M21 


bronan ta bandoná un parti- 
do pa motibunan personal. 
Sinembargo segun Tadema, 
Landwier kende ta number 
dos riba lista di e mesun 
partido, a bisa ku lo mester 
ta trata di shete persona ku 
ta bai bandoná e partido. 
‘Esaki no ta kuadra, ta sinku 
persona di kua un di nan ta 
pa motibu di religion”. 
Ta di lamentá ku e 
miembro enkuestion ta laga 
aparentá ku ta danki na su 
esfuerso e partido a logra 
saka 1 asiento den elekshon 


último. “Loke e no a bisa ta 
ku e mes a pidi pa pone na 
number dos pa hala voto. 
Realidat ta ku solamente 30 
siudadano a vota pa num- 
ber 2, inkluyendo e mes,” 
Tadema ta sigui relatá. 
Echo ta ku si Landwier lo a 
haña niun voto, e partido di 
tur manera tabatin derechi 
riba 1 restzetel. 
Hopi no ta realisá ku 
partido M21 ta un partido 
den desaroyo i ku aktu- 
almente e ta aktivo sola- 
mente den oposishon. No 


ta muchu tempu pasá ku 
tabatin elekshon i te ku 
awe,segun Tademma, no a 
trata asuntunan di urgensia 
ku ta envolví tur miembro. 
Ta lógiko e ta sigui relatá, 
ku lider polítiko di e par- 
tido lo lamentá si un òf mas 
miembro entregá retiro for 
di e partido, pero no ta asi- 
na ku e partido ta manera 
un barku sin rumbo manera 
a trese dilanti. 
Sra Daisy oe ta lider 
di partido i den e kapasidat 
aki ta tuma e desishon - 


nal pa kua e ta responsabel. 
M21 tabata e úniko partido 
polítiko ku den su programa 
di gobernashon a pone at- 
enshon riba sufrimentu di 
animal na Boneiru. “Esaki 
tabata motibu prinsipal ku 
ami komo trainer di kachó 
i ku ta stima animal, aliá 
mi mes na M21. Animalnan 
tin derecho i esei votonan 
pa mi persona a konrmá 
esaki. Mi a i ta sigui sos- 
tené partido M21,” Tadema 
su karta ta nalisá. 


KRALENDIJK 
-- 
Drentando ya di sinku luna 
despues di elekshon 2023. 
Ki dia ta introdusí pro- 
grama informativo di parti 
di Gobièrnu na pueblo. 
Hopi ta e informashon ku 
pueblo a keda eksponé na 
dje kaba di vários di e ak- 
tividatnan relashoná ku 
funshonamentu di koalis- 
hon ku a kontinuá. 
Pa loke ta trata e otro 
frakshonnan den Konseho 
Insular, M21 ta luchando 
pa sirbi komunidat man- 
dando vários karta pa Ko- 
legio Ehekutivo, organi- 
sando aktividat sosial ku 
ta kontribuí na limpiesa di 
nos isla, pero tambe den 
sierto situashon ta purba 
inyektá pueblo ku ideolo- 
gianan eróneo. Algu ku ta 
di lamentá. 


Programa spesial 
Partido 
Demokrátiko 
Boneriano na su turno 
banda di tur e oranan di 
presentashon den Konseho 
Insular, edukando e restu 
di e miembronan kon ap- 
likashon di lei mester ta 


Di parti Gobièrnu na pueblo 
Falta programa informativo 


Pa: Noel Janga 
den e sala, ta esei so ta e 
úniko servisio ku pueblo ta 
risibí di PDB te na e mo- 
mentunan akí. Lokual ku 
no tin ningun inuensia òf 
berdadero efekto te na e 
momentunan akí. 
Lokual ku Evidensia 
Real ta sigui kere aden i ta 
spera ku lo por introdusí 
pronto na Boneiru, ta un 
programa spesial di parti 
Gobièrnu di Boneiru pa in- 
formá pueblo. Un programa 
spesíko kisas kada kuartal 
na medionan di komuni- 
kashon kaminda koalishon 
i oposishon ta bin duna un 
resúmen di kada periodo di 
tres luna ku ta tras di lom- 
ba. Informando di logronan 
òf kosnan ku no a logra 
ainda i splika klaramente 
dikon. I tambe duna pueblo 
i prensa e oportunidat pa 
hasi pregunta. Bisa ku no 
tin nada di informá ta un 
mentira. Semper tin kos- 
nan ku por informá pueblo 
di dje. I pueblo semper tin 
pregunta i preokupashon 
pa presentá. 
Durante di e periodo di 
elekshon último, por a mira 


na 
televishonnan 
lokal, 
Ramosito Booi na DCTV 
i Jericette Moniz di Me- 
dia & Communications na 
NosTV ku programanan 
interesante kaminda nan ta- 
bata informá pueblo di tur 
lokual tabata akontesé rònt 
di e elekshon. 
Norwin Willem su pènel 
di debate tambe tabata inte- 
resante. 


Importansia 
Lo por ta posibel ku 
awor durante e próksimo 
kuater aña akí promé ku 
elekshon na 2027, ku tin e 
posibilidat sikiera dos ora, 
tres bes pa aña, organisá un 
programa nashonal via tur 
medio di komunikashon pa 
informá i risibí pregunta di 
pueblo. 
Importansia di un pro- 
grama 
informativo 
di 
Gobièrnu riba nivel nasho- 
nal ta kaminda Gobièrnu ta 
responsabilisá su mes na 
pueblo. E relashon entre 
pueblo i Gobièrnu ta bira 
mas real i mas envolvim- 
entu di pueblo den gober- 
nashon. Pueblo ta haña e 


impreshon ku nan haña e 
atenshon i ku nan ta bon 
sirbí. Tambe pueblo ta haña 
e oportunidat públikamente 
pa ekspresá su dolónan. Es- 
aki por trese mas transpar- 
ensia i Gobièrnu por yega 
na un mihó konosementu 
kiko te prioridatnan di e 
pueblo. 


Desaroyo sano 
Tur esakinan por yuda 
kontribuí na un desaroyo 
sano di nos komunidat dor 
di un programa informa- 
tivo konstante di parti di 
gobièrnu pa pueblo. 
Sí, mi ta konsiente ku 
tin diferente forma stipulá 
kaba kon pueblo por trese 
su preokupashonnan dilan- 
ti. Pero tin un diferensia ora 
pueblo ekspresá huntu púb- 
likamente ku ora kada un 
individualmente hasi esaki. 
Dor tin pone un pro- 
grama informativo asina 
akí, e pueblo konhunta- 
mente ta risibí e infor- 
mashonnan di Gobièrnu 
pa loke ta trata e desaroyo- 
nan, Gobièrnu lo risibí e 
preguntanan i petishonnan 


di pueblo i asina dor di e 
publisidat di e programa 
por mantené e gobièrnu re- 
sponsabel despues. 


Konklushon 
Ki dia e pueblo di Bo- 
neiru lo haña un programa 
informativo di parti di 
gobièrnu riba nivel nasho- 
nal. Kaminda tur medio di 
komunikashon ta bin huntu 
den un programa di dos ora 
unda Gobièrnu por informá 
di e desaroyo ku ta tuma 
lugá òf ta bai tuma lugá i 
tambe ku pueblo por hasi 
nan preguntanan i trese nan 
preokupashonnan. 
Esaki por hasi un dife- 
rensia grandi den polítika 
na Boneiru. Skohe un sala 
kaminda tur medio di ko- 
munikashon por akomodá, 
traha un pènel di e nuebe 
miembronan di Konseho 
Insular i e tres diputa- 
donan, invitá por ehèmpel 
15 siudadano, kada un rep- 
resentando nan bario, òf 
área kamindanan ta biba. 
Kaminda tin un boluntat tur 
kos ta posibel. 

KRALENDIJK – Djas- 
abra binidero 5 di ougùstùs 
Aquafest ta tuma lugá: e 
festival riba laman entre e 
waf di Karel’s i Waf Chico 
Mercelina (waf di nort). 
Gezaghèber interino Nolly 
Oleana ta deseá tur hende 
un ratu hopi plasentero. 
“Esaki ta un bunita evento 
pa nos komunidat i mi ta 
deseá tur hende un tempu 
dushi riba laman i tambe na 
kantu. Mi ta asumí ku goso 
por kana huntu ku rèspèt pa 


Gezaghèber interino: 
“Gosa di Aquafest, pero no lubidá responsabilidat” 


nos naturalesa, pa nos me- 
dio ambiente i pa otro. Pues 
tuma bo responsabilidat di 
manera ku e evento akí por 
tuma lugá den un forma or- 
dená i seif. Rùim òp tur bo 
shushi, di manera ku esaki 
no ta kontaminá nos laman 
.” 
Pa sòru ku e festival 
riba laman ta kana bon i 
seif, Wardakosta, Duana, 
Koninklijke Marechaussee, 
Kuerpo Polisial Hulanda 
Karibense i Entidat Públiko 


Boneiru, ku huntu ta for- 
ma e Punto di Konekshon 
Marítimo Multidisiplinario 
Boneiru, lo tene supervis- 
hon i kontrolá. Den konsul- 
ta a duna pèrmit i ta tuma 
e medidanan nesesario. Lo 
tin por ehèmpel un liña pre- 
sente pa mara boto. Banda 
di esaki ta sera e área entre 
waf di Karel’s i Waf Chico 
Mercelina (waf di nort). 
Despues ku e evento ter- 
miná ta hasi limpiesa. 


K R A L E N D I J K / 
MAASTRICHT -- Un 
hòmber di e munisipio 
Drimmelen kende tabata 
mal namorá riba un pros- 
tituta i ke a biba huntu 
kuné, no ta haña e 24 mil 
euro ku el a paga e muhé 
bèk pagá. Asina un hues 
di distrito na Maastricht 
a stipulá. 
Segun e hòmber, taba- 
tin menshon di un relas- 
hon yen di amor i el a a 
e muhé un suma enorme. 
Korte ta para riba ku 
amor no ta na benta i e 
servisionan pa esaki ta- 
bata riba e suma á. 
E dama a bisa ku e 
sumanan no ta kuadra i 
ku realmente no tabatin 
menshon di asuntu di 
amor. 


Kontakto yen di amor 
E duo, segun e vere- 
dikto, lo tabatin kontakto 
íntimo ku otro i e hòm- 
ber di Drimmelen ke a 
biba ku e muhé. Den sala 
di Korte e muhé a indiká 
ku nunka tabata su in- 
tenshon pa bai biba den 
kas huntu ku e hòmber. 
El a mustra mensahenan 
di Whatsapp for di kua a 
resultá ku tòg realmente 
tabata trata di relashon di 
negoshi. 
E hòmber tabata paga 


KOSNAN STRAÑO 


Hòmber ta duna prostituta 24 mil euro pa biba kuné 
“Amor no ta na benta” 
e muhé pa grabashon i 
foto sunú i pa e sèks ku 
e tabata hasi kuné. Su 
deseo pa biba huntu ku 
e muhé, segun Korte, 
for di e momentu ei a 
kuminsá tambe ku un 
tono di intimidashon. 
Na 2020 e hòmber lo 
a bisa e muhé ku sí den- 
tro di sierto término e 
no bin biba huntu kuné, 
e lo pone e fotonan sunú 
riba Internet. 


Amor no ta na benta 
Pues e no a keda ei 
nan. E hòmber e keha e 
muhé, pasobra e ta haña 
ku e kasi 24 mil euro ku 
el a a e muhé tabata pa 
el a bin biba huntu kuné. 
E plaka ku e hòmber a 
duna e muhé, segun e 
hues, lástimamente no 
por keda kombertí den 
un ansa. “Amor awor 
no ta na benta,” e hues 
a laga sa. 
Finalmente Korte e 
duna e muhé rason i a 
laga sa ku tin menshon 
di un relashon di ne- 
goshi kaminda e hòm- 
ber tabata paga pa e ser- 
visionan di e muhé. 
E abogado di e hòm- 
ber a laga sa ku e no ta 
lag’é ei nan i ta bai den 
apelashon. 


Sali dilanti i papia awor! 


BONERIANO a konstatá ku e palabra transparensia tin diferente nifikashon pa 
vários persona. Hendenan ku ta bati riba pechu i grita: “Nos ta papia habrí, nos 
ta transparente!” Mesora nan ta demonstrá esaki na momentu ku ta trata di kos 
positivo, kos di gaba nan òf nan partido òf organisashon. Na momentu ku tin kos 
kuestionabel òf negativo tumando lugá, e palabra transparensia ta haña otro 
nifikashon. Tin indikashon ku tin problema interno den Demokrat. A sali den 
publisidat asta ku Peter Silberie, presidente di e partido aki, a tuma su retiru. I tin 
mas vrumvrum, manera nan ta bisa popularmente, den e partido di tolda kòrá. 
Niun persona ta tuma e honor i sali papia kla. Peter Silberie ta duna un reakshon 
kòrtiku bisando ku temporalmente e tabatin e puesto. I esaki despues ku nos 
a aserk’é. Miéntras tin bastante rumor di malkontentu den e partido. Dikon no 
demonstrá rèspèt pa e votadó i splika e situashon? 
E siman aki ta bira konosí ku den M21 tambe tin problema. Asta por papia di un 
éksodo den e partido dirigí pa Daisy Coffie, anterior MPB. Malkontentu ta po- 
niendo ku personanan ku tabata kandidato riba lista di M21 ta batiendo retirada. 
Normal ora ku tin problema den gobièrnu, den koalishon, esaki ta haña kobertu- 
ra ámplio den medionan di komunikashon. Lokual nos ta konsiderá algu lógiko. 
Pero awor ku tin problema den partidonan di oposishon, Demokrat i M21, tambe 
mester pone atenshon. BONERIANO ta buskando informashon serka e dos 
partidonan aki pa por informá pueblo kiko ta pasando, pero e ruta pa haña ko- 
mentario di e lidernan konserní ta bai difísil tin biá. Asta ta tuma prensa manera 
na malu ku ta puntra, lubidando ku nos ta solamente e mensahero. Nada mas i 
nada ménos. Pero ta buska manera di mata e mensahero. 
Den tempu bon, tempu di kampaña elektoral, ku nan mester di prensa, tur par- 
tido polítiko sa di haña bo porta. Pero na momentu ku nan ta den problema, nan 
no ta demonstrá e madures nesesario pa reakshoná i splika kiko ta pasando. Al 
kontrario. Nan ta bai dèk, keda sin kue telefòn, e-mail òf app, keriendo asina ku 
nan por hui for di e problema. 
Ta tristu pa tende na e emisora Live99 ku e úniko reakshon di Daisy Coffie, lider 
máksimo di MPB, ta ku “no tin problema den M21 i ku si un miembro ke retirá ta 
su libertat”. 
Nos no por imaginá nos mes ku un Daisy Coffie ta kere ku e por skapa dje forma 
aki di e problemanan interno ku M21 ta konfrontando. Awor ta ora pa sali dilanti 
i splika na plaka chikí kiko ta pasando. 
Por keda ketu pero e informashon ta sali tòg na kla i ta haña su kaminda pa sali 
den publisidat. BONERIANO tin basta informashon, pero apesar ku ta tilda nos 
di kontrali, nos ta skohe pa aworakí no saka esaki. Pero un kos nos ke bisa 
kada partido: Sali dilanti i papia awor! 

CARIBBEAN SERVICES GENERAL B.V 


ta buska 


Mas info tel # 717-9900 


2 metselaar 
1 carpintero 
1 operador de maquinaria 


Email: mmms847@hotmail.com 


K R A L E N D I J K - 
Curoil Bonaire pa me- 
dio di un komunikado di 
prensa ta amplia tokante 
e disputa ku tin aktual- 
mente entre empleadonan 
di e kompania i sindikato 
ABVO. 
Na 
e 
momentonan 
aki, tin dos sindikato ku 
ta indiká di ta representá 
empleadonan di Curoil 
Bonaire. Pa Curoil Bo- 
naire, bos di trahadó ta 
prinsipal. Den bista di 
e situashon aki, lo hasi 


Curoil ku enkuesta bou di trahadó 


un enkuesta bou di tra- 
hadónan di Curoil Bo- 
naire, pa asina yega na un 
konklushon kua sindikato 
tin e preferensia di em- 
pleadonan. Despues di 
esaki, lo kontinuá ku e 
proseso pa negoshá CAO 
ku e sindikato ku a keda 
skohé pa empleadonan di 
Curoil Bonaire. Geren- 
sia di Curoil, lo no duna 
komentario adishonal pa 
asina respetá e proseso ku 
ta kanando. 




Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


GRATITUT 
“Regosihá semper; hasi orashon sin stòp; sea gradisido 
den tur kos; pasobra esaki ta e boluntat di Dios pa boso 
den Cristo Jesus.” 1 Tesalonisensenan 5:16-18 (BS) 


“Tin bes ku bo karga ta mashá pisá, 
I pakiko ta asina bo no sa; 
Konta tur e bendishonnan ku bo tin, 
Lo bo keda sorprendí—nan no tin fin!” 


Siñando e lèsnan di Moises guiando e pueblo di Israel dor 
di e desierto pa bai e tera primintí, mi a tuma nota ku mi ta 
meskos ku nan. Dikon? Mi ta kla pa murmurá ora kosnan no 
ta bai manera mi ke. 
Mi a siña ku mi no por kanta, murmurá i duna danki na e me- 
sun momento. Mi a disidí pa konta mi bendishonnan kada 
dia! 
E bendishon di mas grandi pa mi no ta, di habri mi wowo 
kada dia di nobo. 
E Palabra di Dios ku mi por lesa tur dia, i siña mas di mi 
Señor, esei ta mi bendishon di mas grandi. Djei mi por bisa: 
danki Señor pa duna mi un dia mas riba e mundu aki. 


Nunka den mi bida mi a pensa ku mi por ta na Ghana, trah- 
ando komo mishonero. Ki un privilegio i un bendishon pa por 
ta ministrando na e hendenan di Ghana. 
No ta fásil, tin hopi kos den e kultura ku despues di kasi 20 
aña ainda mi no ta komprendé. 
Pero mi ta sigui konta mi bendishonnan, ku kada alma ku mi 
por guia na Kristu. 


Bo a konta tur bo bendishonnan kaba? 


Marilyn Paula de Asmah 
Produkshon PGM 


12.00 Aktualidat: 
Piskabon Ernest de Lanoy 
13.00 Aki Boneiru: 
DS Dansschool-The Future 
14.00 Herensia: 
Edgar Anthony 
15.00 BAPA: 
Dalia Maria Martinez Calcano 


16.00 Herensia: 
John Frans 
17.00 Aki Boneiru: 
Muchanan SGB 
18.00 Herensia: 
Dufi Martijn 
19.00 BAPA: 
Cynthia Sno 


20.00 Herensia: 
Biniano Hubert Emerenciana 
(Carniseria Latino) 
21.00 Dokumental: 
Tera Kora 
22.00 Herensia: 
Aries Felix 2 
23.00 BAPA: 
Cherel Kwidama 

Artes Piedras B.V. 


ta buska 
Klinkerlegger/Stratenmaker 


Mas info tel # 717-0099 


KRALENDIJK -- Dja- 
mars e depósito di Ace Kids 
Club kaminda ta warda tur 
ekipo di treinen i tambe 
pañanan di show, etc., aksi- 
dentalmente a pega kandela 
i a pèrdè gran parti di trahe. 
Pa loke ta trata e ekiponan, 
no por bisa nada ainda. 
Pa motibu di esaki ta 
wanta un ratu i Ace Kids 
Club no por aseptá ningun 
presentashon te ku prók- 


Depósito di Ace Kids Club aksidentalmente a pega kandela 


simo aviso. 
Ace Kids Club kier 
yama danki na e bomb- 
eronan ku mesora a tuma 
akshon. Danki di kurason i 
Dios bendishoná boso. 
Den mesun rosea Ace 
Kids Club ke pidi sí tin 
personanan ku kier aportá 
i yuda ku algu, sinti liber 
pa manda un mensahe via 
Facebook òf Whatsapp na 
+599 7965677, òf tambe 


Instagram. 
Ace Kids lub ta kona 
Dios ku pronto lo por ta bèk 
ku muchu mas ánimo pa 
sigui yuda hóbennan desa- 
royá nan talento. 
Ace Kids lub ta kona 
Dios ku tur kos lo sali bon 
i ku tur kos ta pasa ku un 
motibu. Kisas awor aki no 
ta komprondé, pero Dios sí 
sa ta dikon i esei ta lo mas 
importante. 

Awèl sí! Pa kura un hende siruhano 
mester hasi operashon. Segun mi, ta 
un ‘kijkoperatie’ lo mester hasi Kaya 
Korona anto?! 


Ami no ta komprondé mas. Ta- 
bata grita ku mester drecha 
Kaya Korona, pero awor ku ta 
drech’é tambe tin krítika. 


Inlubidabel© 


Pastor Joannes Schermer 


Un di e famianan hopi konosí den e bario di Rincon ta Schermer. Intere- 
sante pa sa ku nos islanan a konosé un pastor Schermer. John Schermer, 
investigadó di famianan boneriano, a topa ku informashon tambe tokante 
e pastor aki, Joannes Schermer, ku sinembargo no tabatin relashon famil- 
iar direkto ku e aktual famia Schermer. 


Kontakto 
Segun John, un echo 
sinembargo ta ku Pastor 
Schermer tabatin kontak- 
to, for di e momentu ku el 
a yega Kòrsou, ku famia 
Schermer. Probablemente 
tabata su esfuersonan ku 
a pone ku e famia aki a 
kambia di religion, esta for 
di Protestant pa Katóliko. 
Pastor 
Joannes 
Schermer a traha riba nos 
islanan for di aña 1843 te 
na su morto na 1894 i e ta 
derá na Kòrsou. Tabata na 
luna di desèmber 1843 ku 
e promé obispo di Kòrsou, 
Mgr. Niewindt, ta regresá 
Kòrsou 
su 
sekretario 
nobo, e diákono Joannes 
Cyprianus 
Schermer. 
Huntu ku obispo a biaha 
tambe na bordo di e barku 
Phoenix e tempu ei e pas- 
tor kapuchino Pader Basi- 
lio (Hermanus Fornar di 
Wychen). 
Diákono Schermer ta 
un di e promé studian- 
tenan ku a konsagrá komo 
pastor na e seminario di 
Barber na Kòrsou. Despu- 
es di a sirbi obispo pa hopi 
aña komo sekretario, el a 
bai traha pa algun aña na 
Aruba tambe. 
Na Kòrsou el a kolektá 
plaka pa traha St. Elisa- 
beth Gasthuis, na unda 
pa añanan el a funshoná 
komo direktor religioso. 
Dia ku Gobièrnu Protes- 
tant dje tempu ei a kore 


ku Obispo Niewindt for di 
Komishon di Skol, Pastor 
Schermer a tuma su lugá 
over den e komishon. 


Defensa 
Komo pro-vikario na 
Kòrsou el a skirbi basta 
karta den su estilo úniko 
pa 
defendé 
pastornan 
ora nan tabata kasa kati- 
bunan sin kasa promé na 
gobièrnu (raad). Te asta el 
a saka un buki di katisashi 
na idioma spañó. 
Diferente 
biá 
Pastor 
Joannes 
Schermer 
sa 
bishitá Boneiru su so òf 
den kompania di Obispo 
Niewindt. Dia ku Pas- 
tor Basilio a bai traha na 
Playa, Pastor Schermer 
a keda den bon kontakto 
kuné. Pastor Basilio tam- 
be a keda Boneiru te na 
su morto. Pader Nooijen a 
skirbi masha bon di e pas- 
tor aki den su buki ‘Isla di 
Papa Comes'. 


Relashon ku Schermer 
Na Kòrsou, pa su sor- 
presa, Pastor Schermer 
a topa ku famia di Jacob 
Schermer, 
un 
Protes- 
tant, pa tres generashon 
kaba (for di 1780) na Kòr- 
sou. Probablemente for 
di e kontakto aki e famia 
Schermer kompletu ta bira 
katóliko, te asta un di e 
yunan di Jacob, ku tabata 
yama Josephine Scherm- 


er, ta drenta konbento i 
bira sùr bou di e nòmber di 
Sùr Maria Elisabeth. 
Na añanan 1858 nos 
ta mira e rumannan Jo- 
hannes i Eduard Scherm- 
er (karpinte i skreinwerker) 
na Boneiru. Aki Eduard ta 
bin topa ku Amalia, yu di 
Felixiana Emerentiana, ku 
tabata sirbiente di Pastor 
Basilio. Amalia mes a haña 
su Iibertat di esklabitut for 
di añia 1850. 
Na aña 1860 Eduard 
Schermer ta kasa ku Ama- 
lia. Esaki tabata un di e 
promé matrimonionan na 
Boneiru di hende liber ku 
yu di un katibu. Ainda ka- 
tibunan mester a warda 
3 aña pa abolishon di 
sklabitut. 
Sin 
duda 
Pastor 
Joannes Schermer a hun- 
ga un ròl importante den e 
matrimonio aki, komo ku 
e tabata konosé tur dos 
famia Schermer na Kòr- 
sou. I na Boneiru el a ko- 
nosé e famia di Felixiana 
Emerentiana, ku tabata 
sirbidó di su amigu Pastor 
Basilio. 
Pa koroná obra un ru- 
man muhé di Amalia tam- 
be ta bira sùr, Sùr Maria 
Lucie, promé sur di Bo- 
neiru. 


Tèstamènt 
For di aña 1877 Pas- 
tor Joannes Schermer a 


traha su tèstamènt i lag'e 
atras pa dia ku e fayesé. 
E tèstamènt aki ta un di 
e dokumentonan balioso 
wardá na Centraal Histo- 
risch Archief na Kòrsou. 
E testament aki (tradusí 
na papiamentu) ta bisa: 
,, Ami, sukrito, Joannes 
Cyprianus Schermer, Ber- 
nardus Zoon, pastor Kató- 
liko Romano, bibá riba 
e isla Kòrsou, ta deklará 
seguidamente mi último 
deseo. Mi ta revoká tur 
disposishon di mi último 
deseonan hasí anterior- 
mente. Mi ta deseá pa tur 
mi propiedatnan i plaka 
efektivo den e pais aki ta 
ser heredá pa e Kas di 
Huérfano Romano Kató- 
liko, bou di direkshon di 
honorabel sùrnan, úbiká 
riba e isla aki aktualmente 
na Welgelegen.” 
Ta 
sigui: 
“Esakinan 
sinembargo ku eksepshon 
di: a) Mi krusifiho di ivor, 
den leishi; b) E kuadro 
pintá mustrando Birgen 
Santu Purisima, den lei- 
shi pretu; c) Mi krusifiho 
di koper ku relikianan i e 
karta di outensidat, tresé 
pa mi for di Roma; d) Mi 
garoti ku kònòpi di oro, i 
e) E portrètnan di mi far- 
nia, igualmente e álbum 
ku portrètnan di mi famia. 
E artíkulonan aki, despues 
di mi morto, mester ser 
mandá mas pronto posibel 


pa mi honorabel primu mr. 
Felix Theodoor Wester- 
woudt, abogado, bibá na 
Amsterdam.” 
''Ta mi deseo ku mi buki 
i karchinan ta ser bendé 
públikamente, 
despues 
di anunsiá esaki debida- 
mente, naturalmente ku 
eksepshon di e obranan 
ku no ta apropiá pa esaki. 
Mi kuadronan tambe por 
ser bendé públikamente, 
ku aprobashon tambe di 
mi ehekutornan. For di e 
rekoudashon di e benta 
aki un suma di 100 florin 
mester ser destiná pa hasi 
santu sakrifisionan di misa 
pa sosiegu di mi alma.” 
"Mi ta deseá pa tur mi 
propiedatnan na Hulanda, 
tantu biennan mobil komo 
inmóbil, ta ser heredá pa 
mi primu mr. Felix Theo- 
door Westerwoudt, abo- 
gado, bibá na Amsterdam. 
Mi ta nombra komo ehe- 
kutornan di mi último de- 
seo e dos pastornan ku 
na momentu di mi morto 
ta trahando na Otraban- 
da i Pietermaai, i sr. Felix 
Theodoor 
Westerwoudt, 
na Amsterdam, e dos pro- 
ménan menshoná pa loke 
ta trata ehekushon di mi 
último deseo den e pais 
aki i e último menshona pa 
loke ta trata ehekushon di 
esaki na Hulanda'.” 

AVIASHON 


PARIS – Dos trahadó di 
Duana a resultá heridá si- 
man pasá na e aeropuerto 
di Paris, Charles de Gaulle, 
despues ku un muhé Perua- 
no a tira riba nan. 
E 
denunsiantenan 
a 
informá ku a atendé e 
sospechoso apart pa in- 
terogashon. Miéntras un 
personal di Duana ta gui- 
ando e muhé pa tualèt, el 
a kue e arma di e osial i 
e tira riba e hòmber den su 
lis. 
E Peruano a mek riba 
pechu di e osial, pero es- 
aki e move e lop di e arma. 


Muhé ta tira riba personal di Duana 


E di dos kolega a resultá 
heridá na su rudia, no dor 
di un bala, pero miéntras e 
tabata desarmá e kulpabel, 
segun un persona enbolbí 
den e kaso. 
Duana a atendé e muhé 
apart, 
pasobra 
tabata 
sospech’é di kontrabanda di 
droga. Despues di un kon- 
tròl amplio den su ekipahe, 
e outoridatnan a deskubrí 
tres kilo di kokaina den un 
maleta. 
Mesora a arestá e sos- 
pechoso debí na intento di 
asesinato i kontrabanda di 
droga. Ku e dos personal di 


Duana ta bayendo bon, se- 
gun informashon. 
Tantu Orly Airport komo 
Charles de Gaulle na Paris, 
hopi biá ta haña nan tin ku 
atendé ku kontrabandistan- 
an di droga, generalmente 
nan ta prosedente di Guy- 
ana Franses, pero esakinan 
nunka a resultá den tiroteo. 
Aña pasá sí a tira un 
hòmber mata na Charles de 
Gaulle Airport. E insidente 
no tabata relatá na droga. 
Un hòmber sin lugá di biba 
e tempu ei a kore bini ku un 
kuchú riba un polis, kende 
seguidamente a tir’é mata. 


DELHI – Un pasahero 
di SpiceJet djadumingu 
mester a bula di Delhi pa 
Srinagar, den nort di India. 
Pa su asombro el a yega na 
e otro banda di e pais, na 
un aeropuerto kaminda e 
no mester ta. 
E avion den kua Wasifa 
Jan a subi, a bula pa Pune, 
un siudat ku ta keda 1700 
kilometer di distansia for 
di Srinagar. Ta na e mo- 
mentu ei numa Jan a real- 
isá su mes ku el a subi un 
avion robes ku a baha na 
Pune. 
SpiceJet a ofresé dis- 
kulpa i mesora a pone Jan 
riba e siguiente buelo bèk 
pa Delhi, realisá pa In- 
diGo. Finalmente e muhé 
a yega Srinagar mesun dia 
ainda. 
E osina di biahe ku 
kua e pasahero a reservá 
buelo, a informá tantu 
SpiceJet komo Director- 
ate General of Civil Avia- 
tion (DCGA) riba Twitter, 
tokante e sosedidu. Ta re- 
markabel ku tantu e pasa- 


HOUSTON – Un Boe- 
ing 767-300 di United 
djasabra a hasi un aterisa- 
he duru riba e aeropuerto 
di mas grandi di Houston. 
Despues a resultá ku e 
avion a haña daño pisá. 


Kurpa United-767 doblá despues 
di aterisahe duru 


E 767 di 32 aña bieu, 
registrá N641UA, djasa- 
bra a bula di Newark Air- 
port pa Houston. E buelo 
a bai normal sin novedat, 
te na momentu ku e pilot- 
nan di e avion a pone e 
avion na suela. 
Segun algun rapòrt no 
konrmá, durante ateri- 
sahe e pilot tabatin ainda 
kontròl riba e avion. Sí 
ta trata den e kaso akí di 
falta di eksperensia, mes- 
ter bai sali na kla for di un 
investigashon osial di 
National Transportation 
Safety Board (NTSB). 


Segun e pasaheronan, 
e aterisahe tabata asina 
duru ku e panelnan di e 
plafòn den kabina a kai. 
Tambe a originá un bur- 
aku den e parti ariba di e 
kurpa di e avion. E otro 
dañonan eksterno a keda 
deskubrí durante un ins- 
pekshon. Riba imágennan 
por mira kon e aterisahe a 
sòru pa sker den e kurpa. 
Komo 
konsekuensia 
di esaki, e 767 ta pará 
na suela. Sí e avion sigui 
bula ku e daño struktural 
akí, ta originá situashon- 
nan peligroso. 


Pasahero ta drenta avion robes 


hero komo e kompania 
di aviashon no a ripará e 
fout, mirando ku ta kon- 
trolá e ticketnan durante 
prosedura standart na mo- 
mentu ku pasaheronan ta 
bai subi avion. 
Una bes na bordo, Jan 
ainda no kai ariba ku e 
tabata sintá den un avion 
robes, apesar di anunsio 
tokante e destinashon i 
tempu di buelo. 
Kasi nunka ta resultá 
ku pasaheronan ta subi 
avion robes. Tòg e aña 
akí esaki a sosodé anteri- 
ormente, tambe na India. 
Un pasahero di IndiGo sin 
ripará a resultá den un avi- 
on ku un otro destinashon. 
E avion a bula di Delhi pa 
Udaipur, miéntras e hòm- 
ber tabatin un buelo re- 
servá di Delhi pa Patna, 
den nortost di India. 
IndiGo mes a hiba e 
pasahero mesun dia bèk 
Delhi i a pon’é riba un 
buelo pa Patna dor di kua 
el a yega ainda e siguiente 
dia. 


SCHIPHOL 
-- 
Marechaussee di Schi- 
phol djamars a haña un 
arma tipo airsoft den 
e maleta di un biahero 
hóben i a tuma esaki den 
beslag. E tiner ku a chèk 
su maleta, loke ta niká 
ku e arma di airsoft lo a 
bai huntu den e espasio di 
ekipahe di e avion. 
Di paden armanan air- 
soft ta solamente adekuá 
pa tira ku bala di plèstik 
biológiko ku no ta pelig- 
roso. Di pafó nan ta parse 
sinembargo kopia realís- 
tiko di arma di kandela 
i pues ta kai bou di e lei 
di arma i munishon. Pa e 
transporte ta konta e ora 
ei tambe reglanan seve- 


Marechaussee ta kita arma for 
mucha di 14 aña 


ro. Asina e doño mester 
informá online unda e 
ke bai ku e arma serka 
De Nederlandse Airsoft 
Sportbond komo evento. 
Mester transportá e arma 
den un tas òf maleta será. 
I e mas importante ainda, 
pa e mucha di 14 aña na 
Schiphol, bo mester ta 
adulto. 


Pa 
Koninklijke 


Marechaussee, e tiner 
no tabata na altura di e 
reglanan akí. Den kon- 
sulta ku Fiskal di Husti- 
sia, a disidí ku e mucha 
no ta haña kastigu mas 
aleu. Sí el a pèrdè e arma 
paresido na un Heckler 
en Koch G36. 

KRALENDIJK 
-- 
Bunita selebrashon Dia di 
Tera Kòrá djamars mainta 
promé di ougùstùs. E ak- 
tividat a tuma lugá na Sen- 
tro di Bario Tera Kòrá. Pa 
duna inisio osial na e aper- 
tura di dia di e bario, Pader 
Marc Hooijschuur a papia i 
resa huntu ku tur presente. 
“Poko poko nos ta bai 
drumi ku porta será, mién- 
tras nos a kustumbrá drumi 
porta habrí den pasado. 
Awe nos ta selebrá Dia di 


Bunita selebrashon Dia di Tera Kòrá 


Tera Kòrá. E bario mes- 
ter ta di tal forma ku nos 
ta biba ku union pa logra 
hopi. Hopi kos ta den nos 
mes man, pero na nal 
tambe den esun di Dios. Mi 
ta deseá tur hende di bario 
Tera Kòrá un felis dia.” 
Despues a presentá Dan- 
niella Drullard, kende a 
kanta tres kantika di ala- 
bansa. 
Diputado 
Hennyson 
Thielman a bisa: “Nos tur 
ta probechá di loke otro- 

nan a hasi esfuerso pa loke 
nos tin awe. No solamente 
esnan ku ya a fayesé, pero 
tambe esnan presente. Awe 
nos ta honra dos persona 
ku meresé. Nos tambe tin 
ku konstruí pa otronan di 
futuro. Nos tin ku konstruí 
kos fuerte pa futuro. Felis 
Dia di Tera Kòrá.” 
Despues a honra Gibi 


omba i ery Scherp- 
ton i a presentá tambe dos 
hóben di Arte di Palabra ku 
deklamashon. 
Bubui Goeloe di Plata 
Forma Tera Kòrá, a papia 
den kuadro di selebrashon 
di dia di e bario. Tambe a 
animá e mainta Kaha di Òr- 
gel Rincon i show di baile 
di parti di Monique i Dony. 

KRALENDIJK 
-- 
Pareha felis ya a kuminsá 
selebrá algun dia promé 
ku nan hasi kos serio. 
Huntu ku Tamara Nico- 
laas i Thurbion Janga, 
Pader Morrison La Porte, 


Pareha felis selebrando 


tambe tabata presente, pa e 
kuminsá papia ku nan di e 
bida nobo di dos hende ta 
bira un. 
Nan 
prima, 
Juraima, 
tambe tabata presente, asi- 
na komo testigu, kiko tur a 


keda papiá i aseptá. 
Mañan ta e dia di bèr- 
dat. BONERIANO ta de- 
seá e pareha tur klase di 
éksito den e bida nobo i 
ku Dios sigui bendishoná 
nan pa semper huntu. 


Djárason direktor di Krus Kòrá a keda kontentu di risibí 
e servisio di SELIBON manera deseá. A limpia e sitio pa 
para outo dilanti e edifisio manera e mester ta. (Foto: 
Evidensia Real) 


SELIBON ta sirbi komunidat. 


Djabièrnè e komunidat Peruano na Boneiru a bini huntu pa selebrá 202 aña di in- 
dependensia di nan pais. Despues di e seremonia protokolar na busto di Libertador 
Simon Bolívar, a kontinuá ku e selebrashon na sede di e komunidat Peruano na Ka- 
minda Lac. 


Selebrashon independensia di Perú 

Beukenboom 
Kon e fam Beuken- 
boom a originá? E 
promé 
Beukenboom, 
Elisabeth, tabata ka- 
tibu di Leonora Boek- 
houdt. A krea e fam 
Beukenboom, loke ta 
duna espasio pa hopi 
spekulashon. ‘Boom’ ta 
palu,’hou(d)t’ tambe ta 


palu. Un ‘beuk’ tambe 
ta palu. ‘Beuk’ ta pa- 
resido na ‘Boek’. 
Elisabeth tabatin un 
yu hòmber yamá Ja- 
cobus Petrus Beuke- 
nboom 
(1818-1889), 
ku na 1841 a haña su 
libertat. El a kasa ku 
Luzia Hermina March- 
ena. Nan yunan tabata 


Anna Elisabeth, Wille, 
Frederik, Joannes Le- 
onse, Anna Andrea, 
Maria Martha, Hose i 
Maria Anthonette. 
Beukenboom a bira 
un famia basta grandi 
na Boneiru. Por distin- 
guí despues un parti 
ku mas rekurso finan- 
siero i otro ku ménos 


NOS FAMIANAN BONERIANO 
(34) 
Investigashon: drs. John Schermer 
Kompilashon: Boi Antoin 


rekurso, un parti hende 
koló kla i otro koló skur, 
spesialmente den Niki- 
boko. 
Desendientenan di Ja- 
cobus a kasa ku algun 
famia importante i ku 
plaka di Playa, manera 
ku Booi, Hart, Rijna. 
Riba www.bonairefam- 
ily por sigui desaroyo 
di e famia aki. 
Un Beukenboom ko- 
nosí tabata Frederika 
Elisabeth, 
kende 
a 
kasa na 1897 ku Maxi- 
miliaan (Max) Panta- 
leon Booi, komersiante 
i kapitan di barku. Ra- 
mon i Ramona Booi, 
ohochi, tabata dos di 
nan 
yunan. 
Ramon 
Booi tabata komersi- 
ante, doño i kapitan di 
barku, manera e barku- 
nan Irena i San Gerar- 
do. Su ruman Mona a 
kasa Wachi Rijna. 
Por mira aki klaramente 
kon un famia originá 
di un inventario di ka- 
tibu partikular su de- 
sendientenan a logra 
penetrá den famanan 
importante di Playa. 
Tantu Booi komo Beu- 
kenboom ta fam ku 
katibunan partikular a 
haña. 


Zustermin 
E kolumna di ‘Partiku- 
liere Slaven’ ta revelá 
detayenan 
fasinante. 
Por ehèmpel ku un ka- 
tibu di famia Leseur a 
bin haña e fam Zuster- 
min. Un ‘seur’ i ‘zuster’ 


tin mesun nifikashon. 
E katibu konserní ta- 
bata Rufina. Su yunan 
a kasa ku hendenan 
ku fam manera Goe- 
loe, Emer, Sint Jago, 
Kroon, Piard, loke ta 
indiká ku e famia aki a 
biba na Rincon. 
Katibunan di Mijnhardt 
a bira Hartmijn i Hard- 
mijn, ku komo promé 
Maria Inees. E fam aki 
no ta eksistí mas na 
Boneiru, pero tin ras- 
tronan den famia Dor- 
talina i Wijman, ku sí 
ta eksistí ketu bai den 
poblashon boneriano. 


Kusmus 
Katibunan di Richard 
Raven Muskus a haña 
e fam Kusmus. Esun 
promé tabata Theodo- 
ra. Su yu muhé Merce- 
lina Merced Kusmus a 
sòru pa e fam aki keda 
biba. Famia Kusmus 
despues a muda pa 
Aruba i tambe Kòrsou. 
Tambe tabatin e doño di 
katibu M.E. Muskus, ku 
su katibu Christina, na 
momentu di bira liber, a 
haña e fam Musk. Pero 
su yunan (ku eksep- 
shon di 1) despues ta 
karga Kusmus. Su yu 
muhé Bernadina su yu- 
nan tabata: Emanuel 
Theodoor, Adolf Maxi- 
mus i Arnold Maximil- 
iaan (ohochi), Phelom- 
ena Celestina (Musk) i 
Horatius Gabriel. 
For di famia Kusmus 
a surgi un konosido 
komersiante 
yamá 


Federico Kusmus, ku 
tabatin su negoshi di 
merkansia general na 
Playa. Despues el a 
muda pa Aruba i sigui 
den negoshi. Su yu 
hòmbernan Moi i Papa 
Kusmus a no a muri 
masha tempu pasá. Un 
yu djafó di Federico ku 
a bira konosí na Aru- 
ba ta Romualdo Coffi, 
kende a biba riba shen 
aña. 


Ta importante i interesante pa sa di unda nos a bini. Ken tabata nos antepasadonan? Den un seri di artíkulo 
BONERIANO ta iluminá orígen di famianan boneriano, basá riba un estudio hasí pa drs. John Schermer du- 
rante e periodo di 1993 te 2006. Despues el a pone resultado di su investigashon riba e wèpsait www.bonaire- 
family.com 


DESENDIENTENAN BEUKENBOOM 


Charles Beukenboom 
Florence Ihinia Beukenboom 


Juanita Graciela Beukenboom 
Thomasa Beukenboom 

Tin hopi barera ku ta 
stroba sernan humano 
entablá un komunikashon 
adekuá i un enkuentro mas 
profundo ku su semehante- 
nan. Un di e bareranan ta di 
no ke o sa skucha. 


Palabra di Dios ta bisa ku 
nos Mama, Maria Santísi- 
ma, tabata skucha bos di su 
Señor i tabata warda tur kos 
den su kurason. Masha 
poko persona en bèrdat ta 
tribi na warda silensio i pas 
den nan kurason! E perso- 
na ku ta siña na meditá i pro- 
fundisá loke Dios ta bis’é, 
ta krese den su interior, ta 
kombertí den un gigante den 
konosementu i lo ta esun ku 
lo por yega na ser sabí. E 
disipelnan di Hesus a yega 
na 
ser 
maestro 
i 
predikadónan grandi , pa- 
sobra promé nan tabata 
siguidónan di Kristu i a sa 
na skuch’é. 


Esun ku ta skucha ta stima 
den silensio i ta hasi su mes 
parti di e otro persona. Den 
su kurason e ta warda un 
kurá sagrado kaminda e ta 
invitá e persona ei ku kende 
e ke komuniká pa sosegá 
kuné i einan, paden den su 
alma, e ta atendé. Esun ku 
ta skucha ta kombertí su 
mes den un hende di pas. 
Esun ku ta skucha tambe ta 
siña na respetá presensia di 
e otro persona. 


Esun ku ta skucha den e 
diálogo su próhimo, sea su 
hermano, su esposo o es- 
posa, su yunan o su ami- 
gunan, ta bira mas humano. 
E persona ei ta yega na sti- 
ma mas, pasobra e ta kom- 
prondé i konosé otronan 
mihó. Ora ta toka e pa pa- 
pia e sa bon loke e ta bisa; 
pasobra promé e ta skucha, 
meditá den su kurason i 
despues ekspresá su pensa- 
mentunan i sentimentunan. 
Un manera di bira amigunan 
di bèrdat ta konsistí simple- 
mente den sa skucha. Ora 
e amor matrimonial ta krak, 
hopi biaha e kousa ta ku nan 
no ta skuchando mutua- 
mente. 


Una kos ta tende i otro hopi 
distinto ta skucha. Esun ku 
ta skucha di bèrdat den al- 
gun forma ta stimando, 


balor superior riba un ser hu- 
mano. 
Falta di pasenshi: Hopi 
persona no tin pasenshi i kòn- 
tròl emoshonal pa skucha. Ta 
eksistí personanan ku no tin un 
momento di pas i trankilidat pa 
skucha, pasobra supuestamente 
nan tin hopi otro kos di hasi. 
Den fondo e ta un mekanismo 
di defensa, un forma di skapa 
di e realidat. 


Falta de komprenshon: Ta 
nesesario komprendé ku e otro 
persona ta un ser humano, ade- 
mas di ta bo esposa, bo esposo, 
bo tata o mama, bo yu hòmber 
o yu muhé, bo hefe, bo supal- 
terno o bo amigu. Esun ku en 
bèrdat ta skucha ta komprondé 
ku kada persona ta un ser hu- 
mano úniko. E persona ei ta UN 
HENDE ku algu importante pa 
komuniká kuné, pasobra E ta 
importante. Komo tal, bo tin un 
mensahe pa transmití. 
Ta p’esei, nos ta reta esun 
ku ta purba na siña e kustum- 
ber bon i saludabel di skucha. 
Skucha Dios i bo mes tambe, 
pues bo idea i pensamentunan 


Siña skucha 


Outor: Mons. Rómulo Emiliani, c.m.f. 


kologando e otro den e sitio ku 
ta korespondé komo ser hu- 
mano i yu di Dios. Skucha no 
ta nifiká di tin ku ta semper di 
akuerdo ku e otro persona, 
pero sí aksept’é den su difer- 
ente manifestashonnan. Asina, 
e otro ta sinti su mes wèlkòm, 
kerí i importante i ta realisá un 
chikí, pero gran milager di 
amor, un renasementu interior. 


Algun di e bareranan ku no ta 
permití hende skucha i ta stro- 
ba komunikashon ta: 


No ke komprometé: Ta mu- 
chu mas kómodo biba bo so, 
trankil i sin preokupashon. Si 
bo ta komuniká i ta skucha al- 
gun persona, bo ta kompro- 
meté bo mes na ta su amigu, 
lokual por impliká na stima i sir- 
bi e persona ei i preokupá bo 
mes p’e. 
Tin otro interesnan: Tin 
personanan ku ta balorá nan fin- 
ka, nan negoshi, nan sèn, nan 
paña i hopi otro kosnan mate- 
rial mas ku personanan. Ta 
masha tristu ora ta pone un kos 
o opheto material komo un 


Ta antó ku, e Sakramentu di 
Matrimonio o, manera nan ta 
bisa, e “kasamentu pa Iglesia” 
ta sòru ku komunidat aki di bida 
i di amor ta un komunidat ka- 
minda grasia dibino ta kompartí. 


Pa su mes institushon i naturale- 
sa, ta sigui ku matrimonio tin dos 
propiedat esensial: unidat i in- 
solvensia. Unidat,kier men, un 
ku un. Insolvensia , ke men, e 
no por ser disolvé dor di ningun 
persona. E pakto matrimonial ta 
irevokabel.: “ Té ora ku morto 
separá boso”. 


No laga nos lubidá ku e minis- 
tronan di Sakramentu ta e es- 
nan mes ku ta sera matrimonio. 
E saserdote únikamente ta risi- 


bí i ta bendishoná e konsenti- 
mentu. 


Ki relashon Sakramentu di Eu- 
karistia tin ku esun di Matrimo- 
nio? 


Eukaristia ta sakrifisio, komun- 
ion, presensia. Ta e sakrifisio 
di e kurpa entregá, di e sanger 
dramá. E ta duna tur kos: Kur- 
pa, Alma, Sanger i Dibinidat. 
E ta komunion, e kurpa ku 
mester kome i e sanger ku 
mester bebe. I komiendo i be- 
biendo e kuminda selestial aki, 
nos lo tin bida eterno. Ta e pre- 
sensia ku ta keda den Taber- 
nakelnan pa ta konsuelo i alien- 
to. 
Matrimonio tambe ta sakri- 


fisio, komunion i presensia. Ta 
e sakrifisio den kua tur dos ta 
duna nan mes kompletamente, 
ku kurpa, sanger, alma i afek- 
to. I si no tin sakrifisio i en- 
trega kompleto, no tin matri- 
monio sino egoismo. 


Matrimonio ta komunion, tur 
dos ta forma un union huntu, 
nan ta únikamente un kos, 
meskos ku ora nos ta risibí. 
Hesus ta forma ku mi un union 
komun asina fuerte i asina ín- 
timo, ku ningun hende por 
kibr’é. 


Matrimonio, meskos ku Eu- 
karistia, tambe ta presensia 
kontinuo di e amor di Dios ku 
su pueblo. 
Amor ta esensialmente 
duna nos mes na otro. Leu di 
ta un inklinashon, amor ta un 
desishon konsiente di nos bol- 
untat di aserká nos mes na 
otronan. Pa tin kapasidat di 
stima di bèrdat ta nesesario pa 
kada un renunsiá hopi kos, 
prinsipalmente di nos mes, pa 
duna di nos mes sin spera ku 
ta gradisí nos, pa stima te na 
final. E lagamentu lòs for di nos 
mes ta e fuente di ekilibrio, e 
sekreto di felisidat. 


Eukaristia i matrimonio 


Outor: Pader Antonio Rivero LC 
Promé ku duna e relashon 
entre e dos sakramentunan, 
laga nos repasá un poko e ma- 
ravia di matrimonio. 


Ta Dios mes kende ta pone 
den e muhé i den e hòmber ei 
anhelo di union mutuo, ku den 
matrimonio lo yega di ta alian- 
sa, konsorsio di hinter bida, 
ordená dor di e mesun índole 
natural pa bon di e pareha i pa 
e generashon i edukashon di e 
yunan. 


Matrimonio no ta un institush- 
on puramente humano. E ta re- 
spondé, sí, na e órden natural 
boluntat di Dios. Pero ta Dios 
mes kende, na ora di krea hòm- 
ber i muhé, segun su imágen i 
semehansa, ta konfia na nan e 
mishon noble di prokreá i kon- 
tinuá ku e espesie humano. 


Matrimonio, di orígen dibino pa 
derechi natural, ta elevá pa me- 
dio di Kristu pa e órden so- 
brenatural. Kier men, ku e 
Sakramentu di Matrimonio in- 
stituí dor di Kristu, e parehan- 
an ta risibí e grasianan espesial 
pa kumpli ku nan debernan di 
esposo i mayornan di famia. 


mas profundo ta importante. 
No balotá bo mes. Anotá bo 
ideanan mas luminoso i traha 
un diario. 


Dios lo skucha semper. E 
ta bo mihó amigu i lo kom- 
prondé bo. Señor tin tur e tem- 


pu ku abo mester i semper ta 
disponibel pa atendé bo. Tin 
pleno konfiansa den Dios, 
aserka Señor mas resando 
hopi, eksponé na djE tur kos 
ku bo propio palabranan. Pa- 
pia kuné ku amor i fe i E lo 
skucha bo. 

HULANDA – Na Suisa 
i riba Corsica, dos depor- 
tista di subi seru Hulandes 
a pèrdè nan bida. Durante 
e aksidente na Suisa dos 
muhé Hulandes tambe a re- 
sultá heridá, outoridatnan 
ta informá. 
Segun Polis di Suisa, e 
Hulandesnan tabata forma 
parti di un grupo di subidó 
di seru ku tabata na kamin- 
da pa Aiguilles du Tour, un 
tòp di 3540 meter, riba e 
frontera di Suisa i Fransia 
den Mont Blanc. 
Djis promé di alkansá 
e tòp, e subidónan mas di- 
lanti a keda alkansá dor di 
lawina di seru. Un hòmber 


Deportistanan di subi seru Hulandes a muri na Suisa i Corsica 


Hulandes di 36 aña no a so- 
brebibí. E muhé di 22 aña a 
resultá heridá. 
E di dos grupo, algun 
meter mas abou, tambe a 
keda alkansá dor di piedra. 
Den e grupo akí un hòmber 
Franses di 26 aña a pèrdè su 
bida. 
Riba e isla Franses Cor- 
sica, un hòmber di 41 aña 
di Hengelo, Overijssel, a 
muri. For di djadumingu 
anochi ya a indiká ku e ta- 
bata pèrdí despues ku e no 
a regresá pa un kaminata 
riba seru. A haña su kurpa 
sin bida na Corte. Tokante 
su morto ainda no tin nada 
konosí. 


AMSTERDAM – Hus- 
tisia no ta mira base pa per- 
siguí kuater miembronan 
studiante di e kuerpo di po- 
lis na Amsterdam, òf e kue- 
rpo mes, pa ekspreshonnan 
no amikal kontra muhénan 
durante un sena di hubileo. 
Durante un sena di 24 
di yüli 2022, miembronan 
di e kuerpo a tene diskurso 
den kua a yama muhénan 
‘prostituta’ i ‘èmbernan di 
spèrma’. Tambe a indiká ku 


No ta persiguí studiantenan pa polis ku a yama muhénan ‘èmbernan di spèrma’ 


‘hòmbernan mester kibra 
garganta di e muhénan, pa 
penetrashon’. 
Desèmber aña pasá muhé 
un hasi denunsia kontra 
kuater miembro di e kuerpo 
i tambe e kuerpo mes debí 
na deskriminashon i violen- 
sia kontra hende muhé debí 
nan nan sekso. Pero Minis- 
terio Públiko awor ta indiká 
ku no tabatin menshon di 
echonan kastigabel i p’esei 
a seponé e denunsia. 


AMELAND – E he- 
likòpternan di reskate ku 
a sistí serka e kandela riba 
e barku Fremantle High- 
way, a subi hopi mas lat 
ku e tempu di reakshon ku 
a palabrá ku e ministerio 
di infrastruktura. Aparte di 
esei, tabatin ménos asiento 
na bordo disponibel ku a 
primintí i ya anteriormente 
tabata problema ku subi- 
mentu, a sali na kla for di 
un rekonstrukshon di NRC. 
Bintidos persona a re- 
sultá herida i unu a pèrdè su 
bida relashoná ku e kandela 
riba Fremantle Highway 
den besindario di Ameland. 
Ta hür e helikòpternan 
di reskate ku Warda Kosta 
ta usa serka e empresa Bris- 


Ku palabrá despues di kandela riba Fremantle Highway 
Helikòpternan di reskate a subi hopi mas lat 
tow. A palabrá ku e kompa- 
nia ku e helikòpternan en 
prinsipio mester subi den- 
tro di 20 minüt despues di e 
notikashon. 
Minister Harbers di in- 
frastruktura den un karta na 
Tweede Kamer sèptèmber 
aña pasá, a skirbi te asta 
ku e empresa a demostrá 
na Reuni Uní ku ounke es- 
aki no ta eksigensia, e he- 
likòpter di 20 minüt despu- 
es di notikashon ya mester 
ta den aire. 


Kuarenta minüt 
E promé notikashon ku 
e barku ta den emergensia, 
a drenta 23.59. Sinembargo 
a dura te 00.39 promé ku e 
promé helikòpter a lanta for 


di Den Helder i pa 00.48 a 
subi un di dos helikòpter. 
Komo ku mester a buska e 
bomberonan na Rotterdam, 
a tarda despues probable- 
mente ainda un ora òf mas 
largu, promé ku a yega e 
barku. 
Un promé miembro di 
tripulashon dor di esaki por 
a bula den laman seif desde 
e parti patras di e barku i a 
keda reskatá dor di un boto 
di e brigada di reskate, a 
sali na kla for di un rekon- 
strukshon ku Dagblad van 
het Noorden a hasi anteri- 
ormente. 
E otro miembronan di 
tripulashon ku tabata riba 
un otro dèk na bordo, a 
warda mas largu. Final- 


mente un parti a bula for 
di un altura hopi haltu den 
laman kaminda nan a re- 
sultá heridá. Un di e miem- 
bronan di tripulashon ku a 
resultá den laman a muri. A 
reskatá e otro 16 miembro- 
nan di tripulashon. 


Ménos asiento 
Segun 
kombersashon- 
nan ku NRC tabatin ku es- 
nan enbolbí, tabatin mester 
di dos helikòpter, pasobra 
tabatin solamente kuater 
asiento pa helikòpter dis- 
ponibel pa e tim di Brant- 
wer. Durante destaho a 
palabrá ku mester tin mas 
asiento disponibel. 
NRC ta informá ku dos 
siman promé ku e kandela 


tambe ya tabatin problema 
ku e helikòpternan.Un tra- 
hadó di un plataforma riba 
Noordzee ku a haña un 
infekshon na tripa, tambe 
mester a warda hopi. Esaki 
a bini dor ku e helikòpter 
na Den Helder no tabata 
disponé di e papelnan ko- 
rekto i no tabatin helikòpter 
di reserva disponibel na e 
lokalidat akí. 
Den un reakshon, Bris- 
tow ta referí na Warda Kos- 
ta i e minister demishonario 
Harbers tambe ta bisa den 
un reakshon na e korant ku 
kumplimentu ku e kontrakt 
na promé lugá ta serka War- 
da Kosta. 

ORANJESTAD 
-- 
Ultimo 
simannan 
gre- 
mionan comercial y di 
e sector hotelero, a men- 
ciona na varios ocasion 
cu introduccion di 7% 
BBO na frontera, lo bay 
tin inuencia impactante 
riba loke ta ser considera 
como “cost of doing busi- 
ness.” Nos a ser informa 
cu den e sector di produc- 
cion di pan, tambe tin e 
sistema conoci den mun- 
do petrolero, esta “hedg- 
ing” sigur mirando den un 
periodo cu prijs di hariña 
ta subi y baha constante- 
mente, caminda e merca- 
do ta hopi afecta e guera 
entre Rusia y Ukraina. 
Mirando cu e guera a 
cuminsa expande su mes 
pa teritorio Ruso, ta an- 
ticipa cu e transporte di 
hariña for di e region di 
Rusia y Ukraina lo wordo 
hopi afecta y esaki lo tin 
un impacto formal riba 
no solamente produccion 
di hariña pero tambe e 
ruta riba cual tin cu trans- 
porta esaki pa e wordo ex- 
porta pa otro partinan di 
mundo. 
Na Aruba for di algun 
tempo caba, tin un solo 
panaderia cu ta “hedge” 
hariña pa asina evita cu 
e impacto di aumento di 
e prijs di hariña, lo crea 
ainda mas problema y 
cu esaki lo tin su conse- 
cuencia serio riba prijs di 
pan. Bright Bakery ta e 
unico panaderia local cu 
tin un acuerdo di ‘hedge” 


ORANJESTAD -- Fun- 
dacion 
Parke 
Nacional 
Aruba (FPNA), un organ- 
isacion independiente en- 
carga cu e conservacion y 
maneho di areanan terrestre 
y marino proteha na Aruba, 
ta anuncia cu e siman aki 
a conclui su celebracion di 
Siman di Aprecio di Ranger 
– un siman unda cu a gradi- 
ci y honra e rangernan di 
FPNA pa e trabou cu nan ta 
eherce tur dia pa conserva 
naturalesa di Aruba. 
Fundacion Parke Na- 
cional Aruba ta encarga cu 
e proteccion di 24.2% di 
Aruba su area terrestre y 
0.2% di Aruba su awanan 
teritorial y rangernan ta na 
vanguardia di conservacion 
di naturalesa den cada un di 


FPNA a celebra siman di aprecio di ranger 


e areanan bou di maneho di 
FPNA. Proteccion, preser- 
vacion y restauracion di 
naturalesa no ta un trabou 
facil y ta rekeri rangernan 
pa bisti diferente pechi dia- 
riamente. 
Algun di e pechinan aki 
ta inclui y no ta limita na 
traha pa monitor Aruba su 
biodiversidad rico y provee 
experiencianan transforma- 
tional na bishitantenan di 
Parke Nacional Arikok pa 
asina bishitante nan local 
of di afo ta consciente di e 
trabou necesario pa conser- 
vacion di naturalesa. Esaki 
ta sosode door di comparti 
informacion y duna educa- 
cion den forma di guia sea 
ora di cana of door di guia 
den e cueba di Fontein y 


cueba di Quadirikiri. Tam- 
be rangernan ta duna edu- 
cacion na muchanan di tur 
edad na diferente scolnan 
unda cu rangernan ta pasa 
algun ora ta siña muchan- 
an mas di e importancia di 
conservacion di naturalesa, 
ora y fauna, geologia y 
tambe Aruba su herencia 
cultural. 
Fuera di bishita scolnan, 
tambe rangernan ta ricibi 
grupo grandi di muchan- 
an di scol of camp cu ta 
bishita areanan protegi bou 
maneho di FPNA y asina 
tin como meta pa inspira 
muchanan pa tambe bira 
protector di naturalesa di 
Aruba. 
E trabou no ta caba ey- 
nan. Rangernan ta mantene 


rutanan pa bishitantenan 
por cana den naturalesa, nan 
ta recoge sushi den areanan 
protegi, nan ta maneha es- 
pecienan invasivo manera e 
Boa cu ta un especie inva- 
sivo na Aruba y nan ta traha 
pa midi e salud di e sistema 
ecologico di Aruba en gen- 
eral riba tera y den lama y 
asina hunto bin cu plannan 
di maneho pa conserva es- 


pecienan nativo protegi cu 
ta den peliger di extension. 
Pa duna gradicimento 
y pa mustra rangeranan e 
aprecio cu nan merece, e 
team di FPNA a organisa 
un siman cu diferente ac- 
tividadnan en conexion cu 
Dia Mundial di Conserva- 
cion di Naturalesa y Dia 
Mundial di Ranger pa tur 
ranger. 


Prijs di pan lo bolbe aumenta 
dentro di poco 
riba hariña pero tur otro 
panaderia tin cu somete 
nan mes na e cambionan 
riba mercado mundial y 
sin duda esaki lo afecta e 
prijs di pan den proximo 
lunanan. 
Esaki lo nica cu au- 
mento di prijs di pan lo 
tuma luga dentro di algun 
siman of minimo aki un 
luna, ya cu importadonan 
di hariña ta ser confronta 
cu e 7% di BBO na fron- 
tera y na momento cu 
panaderianan cumpra e 
hariña cu lo aumenta e 
prijs di esaki, ta mas cu 
claro cu panaderianan lo 
hinca e aumento aki den e 
prijs di pan. 
No por otro y esun cu 
lo sufri di e cambio aki, lo 
bira e ciudadano, e con- 
sumido caminda ya no tin 
perspectiva pa pueblo bou 
di e gobierno actual. Un 
kipashi cu na e momen- 
tonan aki ainda ta bou di 
orin lo por spera cu es- 
aki lo aumenta te cu o- 
rin y otro special[1]idad 
lo conoci un aumento ain- 
da mas. Fuera di pan otro 
productonan lo conoce 
aumento y mien[1]tras cu 
gobierno a inicia un cam- 
paña extenso pa convence 
comunidad cu tin produc- 
tonan cu lo conoce reduc- 
cion, ningun di nan lo tin 
di haber cu productonan 
basico manera cuminda y 
bebida y hasta por spera 
aumento di productonan 
medicinal. 

ORANJESTAD - Du- 
rante e ultimo simannan, 
Prome 
Minister 
Evelyn 
Wever-Croes cu honor a at- 
ende e graduacion di varios 
scol. Prome Minister a indi- 
ca, cu pa mira cuanto grad- 
uado tabata tin e aña aki, 
ta algo cu Aruba completo 
mester sinti contento y or- 
guyoso, pasobra esaki ta e 
fundeshi di formacion di un 
sociedad fuerte. 
Prome Minister ta gradi- 
ci cada un di nan pa nan 
esfuerso den logra haci e 
aña aki uno exitoso un bi- 


Prome Minister ta desea graduadonan hopi exito 


aha mas. Tambe, Premier 
ta gradici tur maestro pa 
e pasion y dedicacion cu 
nan a bin ta eherciendo 
durante añanan educando 
nos hobennan y fortalece 
e fundeshi primordial di 
enseñansa. 
"Cada clausura ta un co- 
mienso nobo. Pa nos grad- 
uadonan esaki ta un co- 
mienso nobo. E diploma cu 
bo tin den bo man, ta e yabi 
pa bo futuro, y abo ta dicidi 
kico bo ta haci cu n’e. Cu 
Dios bendiciona cada un di 
boso riba boso caminda, pa 


tuma e miho decisionnan, y 
pa boso ta exitoso den boso 
estudio. Na e mayornan cu 
mester habri hala y laga e 
yiu bay studia den exterior, 
mi ta desea hopi forsa, pa- 
sobra e ta un di e tareanan 
mas dicil como mama. 
ona cu e fundeshi di 
norma y balornan cu boso a 
construi pa boso yiunan, lo 
sa di guia nan den e trayec- 
to nobo. Hopi pabien y 
exito na tur e graduadonan" 
Prome Minister a expresa. 

GREAT BAY – E paisa- 
he di Sint Maarten pa servi- 
sio públiko ta kontinuá pa 
kambia den e era di tekno- 
logia avansá. Ministerio 
di Asuntunan General, ta 
kontinuá bini ku formanan 
di inovashon nobo pa ser- 
visio na públiko i konstruí 


Lansamentu website pa ofresé 
mas servisio digital 


servisionan públiko ku ta 
reehá e nesesidatnan di e 
komunidat di Sint Maarten. 
E departamentu di ko- 
munikashon, DCOMM, ku 
ta resortá bou di e ministe- 
rio di asuntunan general, a 
bin ta kordiná modernisá 
e web-site di Gobièrnu 


www.sintmaartengov.org, 
dunando mas informashon, 
ku ta inkluí e oumento, 
pero no nesesario, di fasi- 
lidatnan komun di duna- 
mentu di servisio. 
Djaluna 31 di yüli a lan- 
sa e web-site modernisá, 
ku ta ofresé un diseño 


moderno i ta mas orientá 
riba servisio, interaktivo, 
responsivo, dunando hende 
e oportunidat pa hasi mas 
sita. 
Usuarionan por mira e 
web-site di Gobièrnu den 
múltiple idioma miéntras 
tin mehorashonnan adis- 


honal manera kon pa hasi 
un sita. Gobièrnu di Sint 
Maarten ta kontinuá bini 
ku inovashonnan progresi- 
vo pa fasilitá e públiko ku 
akseso na informashonnan 
i servisio di Gobièrnu. 


PHILIPSBURG – Ro- 
tary International ta reko- 
nosé yüli komo luna di salú 
maternal i mucha i den un 
esfuerso pa promové esaki, 
e klup a skohe pa fokùs riba 
higiena dental pa mucha di 
entre 4 i 12 aña. 
Djabièrnè 28 di yüli, 
Rotary Club of St. Martin 
Sunset a hasi donashon di 
300 pakete konteniendo 
produktonan 
di 
higiena 
dental na tres kampamentu 
di zomer na ámbos parti 
di e isla. Rotary Club of 
St. Martin Sunset a risibí 


PHILIPSBURG 
– 
Ministerio di TEATT, bou 
di liderazgo di Minister 


Rotary St. Marten Sunset ta presentá programa higiena dental pa mucha 


donashon for di Dr. Leonie 
Bryson di Brydent Dental 
Clinic, pa asistí ku kompra 
di e paketenan ku ta inkluí 
skeiru di djente, pasta di 
djente i líkido pa laba boka. 
Huntu ku e paketenan 
di 
higiena 
dental, 
Dr. 
Hilda Guevara i Dr. Mar- 
lène Fleming, a duna pre- 
sentashon, 
kompartiendo 
tepnan riba djente salú. 
Sin prevenshon òf im- 
plementashon korekto di 
bon higiena dental, por 
kondusí na infekshon i daña 
na djente di e mucha. 


Desaroyo Marshe nobo inminente 


Minister 
Arthur 
Lam- 
briex, ku orguyo ta anun- 
siá tokante e desaroyo di 


Marshe nobo. Despues di 
hopi antisipashon i tra- 
bou duru, e desaroyo di 


marshe nobo nalmente ta 
bai inisiá. 
Pronto lo anunsiá o- 
sialmente, pendiente di e 
rmamentu di e pasonan 
nal pa e pèrmit di kon- 
strukshon, ku Ministerio 
di VROMI. 
Te asina leu, e marshe 
eksistente a bira chikitu, 
no solamente pa bend- 
edónan dediká, pero tam- 
be pa e bishitantenan ku 
ta bini pa eksperensiá e 
bunitesa di e isla, Minister 
Lambriex a bisa. 
Rekonosiendo e asuntu, 
e minister a hasi e desar- 
oyo di e marshe komo un 
di e tòp prioridatnan. E 
transformashon na kamin- 
da ta primintí di ta grandi 
den futuro pa nos komuni- 
dat. 


E ministerio di TEATT 
a bin ta trahando diligente 
tras di kortina pa sigurá 
ku tur aspekto di e marshe 
nobo ta keda konsiderá 
kuidadoso i diseñá pa e ko- 
munidat di e bendedónan i 
bishitantenan. 
E desaroyo su ophetivo 
ta pa krea un espasio vi- 
brante i moderno pa lo ku- 
bri henter e imágen di nos 
isla bunita, konbertiendo 
den un atrakshon pa un i 
tur. 
Ku e progreso aktual, e 
proyekto ta programá pa 
kuminsá na sèptèmber e 
aña akí. Dor di traha huntu 
komo un komunidat, nos 
por sigurá ku e proyekto 
ta keda riba e kaminda pa 
logra su metanan na tem- 
pu. 

KRALENDIJK -- Un 
boneriano ta hasiendo hopi 
furor den deporte den eks- 


Boneriano kosechando éksito den eksterior 


terior, pafó di kas, pa ta 
eksakto na Merka. Den de- 
porte tin hopi yu di tera ku 


ta hasi furor, sin ku nos mes 
sa òf no ta bini den spòtlait. 
Awe nos ke para ketu i 
duna atenshon na un hóben 
nasé na Boneiru, salí for 
di bario di Nikiboko Nort. 
Ta trata di e hóben Othniel 
Cecilia mihó konosí komo 
Otty. 
Othniel a nase 31 di 
desèmber 1997 i ta yu di 
Luciano Lucho Cecilia, yu 
di defuntu Avelino Abechi 
Cecilia i Juliana Cecilia, 
gran baluarte di Nikoboko. 
Luciano Lucho Cecilia 
despues di 2009 a disidí di 
muda pa Merka ku su famia 
i awendia ta bibá na Estado 
Florida. 
Su yunan despues di 


tempu a sigui nan estudio 
na e estado di Florida i kada 
unu tin nan profeshon den e 
estado aki. 
Othniel e yu menor di 
e famia aki, a disidí na un 
edat hóben, pa kuminsá 
hasi e deporte Martial Arts 
kaminda e la logra vários 
título nashonal di Merka 
entre otro Florida National 
Champ den Martial Arts 
kategoria Jiujitsu. 
Ta bon pa menshoná 
ku Othniel na 2019 a bira 
Studiante di Aña di MMA 
DOJO. 
Awendia Othniel Otty 
Cecilia tin Black Belt i ta 
master i instruktor di DOJO 
na South Florida. 


Próksimamente 
e 
lo 
bai komo representante di 
Team USA pa ku e kampio- 
nato mundial di Jiu-Jitsu di 
8 pa 13 di ougùstùs 2023 
NA Birmingham Inglatera. 
Nos ta deseá Othniel 
Otty Cecilia un boneriano 
legítimo salí for di bario di 
Nikiboko Nort, tur klase di 
éksito. 
Laga nos sigui apoyá i 
sigui nos hóbennan bibá 
den eksterior ku kasi nos no 
sa di nan. 
Pabien Boneiru ku un 
hóben mas di nos isla ta 
hasi furor den deporte den 
eksterior. 
Nos ta riba e bon kamin- 
da, sigui asina. 


KRALENDIJK -- Dja- 
mars dia 25 di yüli un dele- 
gashon di BonKarate a sali 
pa Repúblika Dominikana 
pa kompetí den e di 6 kam- 
pionato di Karibe di karate. 
E karatekanan ku a kom- 
petí tabata Everon Vrutaal, 
Raiza Wilsoe, Esther de 
Jesus i Jhurdion Anthony. 
Huntu ku e atletanan, tam- 
be a biaha Thuersten Wink- 
laar i Sensei Peter Silberie, 
komo coach. 
Na e kampionato un to- 
tal di 166 atleta di 14 pais 
a inskribí. E kompetensia a 
kuminsá djaweps 26 di yüli 
i kaminda Jhurdion An- 
thony mester a kompetí i a 
logra bai nal i a logra e di 
2 lugá den su kategoria. 
Djabièrnè 27 di yüli, a 
toka turno pa Raiza Wilsoe 


BonKarate ku bon prestashon na Repúblika Dominikana 


i Esther de Jesus kompetí. 
Ambos karateka a logra bai 
nal. 
Den nal, aia ilsoe 
a logra sali na e 2 lugá i 
Esther de Jesus, tambe a 
logra sali na e di 2 lugá. 
Mester a puntá sí ku 
spesialmente Raiza Wilsoe 
a keda perhudiká hopi pa e 
arbitrahe dor di no skor su 
puntonan. Asta den e últi- 
mo sekònde nan a nenga di 
dun’é punto. 
Djasabra di 28 di yüli, 
Everon Vrutaal mester a 
kompetí i a logra di bai - 
nal. Lástimamente meskos 
ku Raiza, Esther i Jhurdion, 
e arbitrahe a nenga di skor e 
puntonan pa Everon. 
Na nal di e pelea ora 
ku e skor tabata empatá i ku 
Everon a marka un punto 


den e último sekònde, a ne- 
nga esaki i komo ku e atver- 
sario a skor e promé punto, 
esaki a bin gana e nal. 
Apesar di e echo ku 
Sensei Peter Silberie tabata 
hopi desapuntá ku e arbitra- 


he, tòg e ta hopi satisfecho 
ku e aktuashon di e 4 kara- 
tekanan i tambe Thuersten 
Winklaar. 
Di akuerdo ku Sensei 
Silberie, atrobe Boneiru a 
logra saka kara i a sòru pa 


haña mas rekonosementu 
internashonal. 
I tambe e karatekanan 
a haña mas eksperensia 
p’asina nan por sigui kom- 
petí den eksterior i subi nan 
nivel mas ainda. 

KRALENDIJK – Awe 
nochi Arnold Wilsoe, un 
hóben di 23 aña di edat ku 
a bai studia afó fo’i su 18 
aña i ku ainda ta pashoná 
ku su hòbi di rèfri, ta yega 
Boneiru. 
Arnold ta bini pa yuda e 


Despues di sinku aña 
Arnold Wilsoe ta bin reforsá kuerpo di rèfri 


rèfrinan di Boneiru i tambe 
kuminsá un karera nobo ku 
e tin na Boneiru. 
Éksito na Arnold ku ta 
regresá kas pa yuda su isla 
den e deporte di futbòl. 
(Fuente: LIVE99FM) 


